 Cabdillahi Yuusuf marka uu madasha shirka ku sugan yahay waa nin hadba qof jaleeca oo aysan indhihiisu marnaba is taagin , gacantiisa midigna inta badan wejigiisa iyo timihiisa ku salaaxa, waa nin hadalkiisa si kalsooni leh u marsada oo ay dhiiranaan badani wejigiisa ka muuqato marka uu la xaajoonayo madaxda kooxaha kale, waa nin hadal kulul ku weerara ninka uu ka dareemo inuu isaga ka soo hor jeedo isla markaana qosol raaciya hadalkiisa, wuxuu inta badan ku taamaa inuu saddex meeloodow meel soomaaliya ka taliyo, marka uu shirka hogaamiyayaasha soomaalida fadhiyana waxaa ka muuqata awood dheeraad ah, waana masuul aad u neceb ururada Al-islaax iyo Al-itixaad. 